Title: ประกาศกระทรวงศึกษาธิการ เรื่อง ให้โรงเรียนพิบูลประชาสรรค์เป็นสถานศึกษาที่มีการบริหารและการจัดการในสังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน

ประกาศกระทรวงศึกษาธิการ

ประกาศกระทรวงศึกษาธิการ
เรื่อง
ให้โรงเรียนพิบูลประชาสรรค์เป็นสถานศึกษาที่มีการบริหารและการจัดการในสังกัด
สำนักบริหารงานการศึกษาพิเศษ
สำนักงานคณะกรรมการการศึกษาขั้นพื้นฐาน[๑]

โดยที่กระทรวงศึกษาธิการ
มีความประสงค์จัดการศึกษาขั้นพื้นฐานสำหรับบุคคล ซึ่งไม่สามารถพึ่งตนเองได้ พิการ
หรือไม่มีผู้ดูแลหรือด้อยโอกาส ที่อยู่ในสภาวะยากลำบาก
ให้มีสิทธิและโอกาสได้รับการศึกษาขั้นพื้นฐานเป็นพิเศษ โรงเรียนพิบูลประชาสรรค์
ซึ่งทำหน้าที่บริหารจัดการปัญหาดังกล่าวจะต้องจัดการศึกษาโดยให้บริการทางการศึกษาสำหรับผู้ด้อยโอกาสและคนพิการหลายเขตพื้นที่การศึกษา
หากให้โรงเรียนพิบูลประชาสรรค์มีการบริหารจัดการในเขตพื้นที่การศึกษาจะทำให้ไม่สามารถบริการด้านการศึกษาได้อย่างทั่วถึงและมีประสิทธิภาพ

อาศัยอำนาจตามความในมาตรา ๘ มาตรา ๑๒ และมาตรา ๒๒
แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ และมาตรา ๓๗
แห่งพระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติม (ฉบับที่ ๒)
พ.ศ. ๒๕๔๕ ประกอบกับกฎกระทรวงแบ่งส่วนราชการสำนักงานคณะกรรมการการศึกษาขั้นพื้นฐาน
กระทรวงศึกษาธิการ พ.ศ. ๒๕๔๖ รัฐมนตรีว่าการกระทรวงศึกษาธิการ จึงประกาศกำหนดให้โรงเรียนพิบูลประชาสรรค์
เป็นสถานศึกษาที่มีการบริหารและการจัดการในสังกัดสำนักบริหารงานการศึกษาพิเศษ
สำนักงานคณะกรรมการการศึกษาขั้นพื้นฐาน

ประกาศ
ณ วันที่ ๒๘ มกราคม พ.ศ. ๒๕๕๓
ชินวรณ์
 บุณยเกียรติ
รัฐมนตรีว่าการกระทรวงศึกษาธิการ

ปริยานุช/ผู้จัดทำ
๑๕
กรกฎาคม ๒๕๕๓

นันท์นภัสร์/ตรวจ
๑๕
กรกฎาคม ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๘๑ ง/หน้า ๖/๓๐ มิถุนายน ๒๕๕๓